Notum sit omnibus Dei fidelibus, quod Rodulfus de Borbon dedit Deo et sanctis apostolis Petro et Paulo, ad locum Cluniacum, unam peciam terre in villa quæ appellatur Mazeroit. Fecit autem istam donationem pro remedio animæ suæ et omnium amicorum suorum; et ne amplius ab aliquo calumniari possit, [testes] adhibuit Bernardum qui vocatur Ruil et Bernardum Lancea Acuta et Constantium de Mazeroit.